
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2005 M. SPALIO 27 D. SPRENDIMO NR. T-295 PAKEITIMO

2009 m. kovo 26 d. Nr. T-115
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d., savivaldybės tarybos 2005 m. gruodžio 22 d. sprendimu Nr.T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 p. ir atsižvelgdama į Sudargo bendruomenės centro 2009 m. vasario 10 d. prašymą, nusprendžia:

1. Pakeisti savivaldybės tarybos 2005 m. spalio 27 d. sprendimą Nr. T-295 „Dėl negyvenamosios patalpos, esančios Sudargo sen., Sudargo k., perdavimo laikinai neatlygintinai valdyti ir naudotis“:


1.1. 1 punkte vietoj žodžio „penkeriems“ įrašant žodį „dešimčiai“;

1.2. 1 punkte vietoj numerio „Nr.7248“ įrašant numerį „Nr.84/8476“; 


1.3. 1 punkte vietoj šifro „1C1/p“ įrašant šifrą „1C2/p“;


1.4. 1 punkte po žodžių „pastatas pažymėtas šifru 1C1/p“ įrašant žodžius „unikalus pastato Nr.8496-5005-4011“;


1.5. 1 punktą išdėstant taip:


„1. Perduoti dešimčiai metų  panaudos pagrindais neatlygintinai valdyti ir naudotis asociacijai Sudargo bendruomenės centrui savivaldybei nuosavybės teise priklausančią 40,28 kv. m ploto negyvenamąją patalpą, esančią Sudargo seniūnijoje, Sudargo kaime (Nekilnojamojo turto kadastro ir registro byloje Nr. 84/8476 pastatas pažymėtas šifru 1C2/p, unikalus pastato Nr.8496-5005-4011,  patalpos indeksas - 1-7), šiuo metu patikėjimo teise valdomą Sudargo Martyno Sederevičiaus pagrindinės mokyklos”;

1.6. 2.1.2. punkte vietoj žodžio „davėjas“ įrašant žodį „gavėjas“.

2. Įgalioti savivaldybės administracijos direktorių sudaryti ir pasirašyti susitarimą dėl savivaldybės turto panaudos sutarties Nr. 1D-11, sudarytos 2005 m. lapkričio 10 d., pakeitimo.

Meras





              Juozas Bertašius

